text: De flyver lavt på Lufthavnsvej
  04 november 2013 kl. 15.34
  Bilisterne flyver åbenbart lavt på Vestre Lufthavnsvej i Esbjerg. To bilister fik klip og 12 kørte for stærkt ved en fartkontrol i dag.
  - Hastigheden flyver afsted på Vestre Lufthavnsvej i Esbjerg, skriver Syd- og Sønderjyllands Politi på Twitter.
  291 bilister blev målt. 12 kørte for stærkt - og to af dem så meget, at deres kørekort får et klip.
  Den højst tilladte hastighed på strækningen er 60 km, men der blev kørt op til 95 km/t.
  